LATVIJAS REPUBLIKAS MINISTRU KABINETS

PROTOKOLS

|  |  |  |
| --- | --- | --- |
| Rīgā | Nr. |  2013.gada……  |

**.§**

**Informatīvais ziņojums**

**„Par Pretkorupcijas starpvalstu grupas (GRECO) rekomendācijām un to izpildes nodrošināšanu”**

**TA-**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Pieņemt zināšanai iesniegto informatīvo ziņojumu.
2. Tieslietu ministrijai līdz 2014.gada 1.jūnijam uzdot veikt pasākumus šādu rekomendāciju izpildē:
3. (i) stiprināt attiecīgu tiesu pašpārvaldes institūciju (piemēram, Tieslietu padome un Tiesnešu kvalifikācijas kolēģija) izšķirošo ietekmi tiesnešu iecelšanā, atkārtotā iecelšanā un karjeras virzībā, un (ii) pārdomāt Saeimas pilnvaras šajā sfērā, it īpaši ierobežojot tās attiecībā uz tiesnešu apstiprināšanu, kā ieteikušas attiecīgās tiesu institūcijas, lai labāk kliedētu bažas par politiskās ietekmes riskiem izpildi (Informatīvā ziņojuma 3.1.punkts);
4. nodrošināt, ka disciplinārlietas saistībā ar neatbilstošu tiesnešu rīcību tiek izlemtas pirms noilguma termiņa beigām, piemēram, paredzot sankciju piemērošanas perioda pagarināšanu no pārkāpuma atklāšanas brīža, noilguma perioda kā tāda pārskatīšanu, kā arī noilguma perioda apturēšanas paredzēšanu noteiktos apstākļos (Informatīvā ziņojuma 3.5.punkts).
5. Tiesu administrācijai līdz 2014.gada 1.jūnijam uzdodams veikt nepieciešamos pasākumus šādas rekomendācijas izpildei: (i) noteikt augstāku prioritāti korupcijas novēršanas, ētikas un godprātīguma profesionālajai apmācībai tiesu sistēmā, piešķirt tai atbilstošus līdzekļus un nodrošināt, ka tā tiek iekļauta tiesnešu regulāro apmācību programmā; (ii) izveidot specifisku apmācību tiesu priekšsēdētājiem, lai viņi labāk spētu tiesās risināt jautājumus, kas saistīti ar ētiku, interešu konfliktu, godprātību un citiem pretkorupcijas jautājumiem. (Informatīvā ziņojuma 3.6.punkts).
6. Uzdot Korupcijas novēršanas un apkarošanas birojam:
7. iekļaut Korupcijas novēršanas un apkarošanas programmā 2013.-2020.gadam uzdevumu, kas paredz risināt GRECO noradītos problēmjautājumus likuma „Par interešu konflikta novēršanu valsts amatpersonu darbībā” regulējumā (Informatīvā ziņojuma 1.2.punkts);
8. līdz 2014.gada 30.aprīlim iesniegt grozījumus likumā „Par interešu konfliktā novēršanu valsts amatpersonu darbībā”, lai pilnībā aizliegtu Saeimas deputātiem noslēgt līgumus ar Valsts institūcijām (Informatīvā ziņojuma 2.3.punkts).
9. Pieņemt zināšanai, ka Ģenerālprokuratūra ir atbildīga par Informatīvā ziņojuma 4.3.punktā minētās rekomendācijas izpildi un Informatīvā ziņojuma 4.1.punktā minētā norādījuma izpildi.
10. Jautājumu par papildu finansējuma piešķiršanu Ģenerālprokuratūrai prokuroru apmācībai un Tiesu administrācijai tiesnešu apmācībai izskatīt Ministru kabinetā likumprojektu par valsts budžetu sagatavošanas procesā.
11. Valsts kancelejai nosūtīt Informatīvo ziņojumu un šo protokollēmumu Saeimai**,** vienlaicīgi kā kompetento institūciju lūdzot veikt pasākumus šādu rekomendāciju izpildei:
12. (i) pārskatīt un aktualizēt Saeimas Ētikas kodeksu un (ii) papildināt to ar praktiskiem pasākumiem, kas sniegtu atbilstošas vadlīnijas un ieteikumus Saeimas locekļiem par regulējumu, kas saistīts ar ētiku un korupcijas novēršanu (Informatīvā ziņojuma 2.2.punkts);
13. tālāk attīstīt un skaidri noformulēt iekšējos Saeimas mehānismus Ētikas kodeksa ievērošanas nodrošināšanai, kā arī interešu konfliktu novēršanai, ar nolūku nodrošināt to aktīvu ieviešanu un efektivitāti (informatīvā ziņojuma 2.4.punkts);
14. atcelt Saeimas deputātu administratīvo imunitāšu sistēmu (Informatīvā ziņojuma 2.5.punkts);
15. atcelt tiesnešu administratīvās imunitātes sistēmu (Informatīvā ziņojuma 3.4.punkts).
16. Valsts kancelejai nosūtīt Informatīvo ziņojumu un šo protokollēmumu Tieslietu padomei un Tiesnešu Ētikas komisijai**,** vienlaicīgi kā kompetento institūciju lūdzot veikt pasākumus, lai nodrošinātu Informatīvā ziņojuma 3.3.punktā minētās rekomendācijas − palielināt Tiesnešu ētikas komisijas lomu un resursus, lai tālāk attīstītu tās darbu un nodrošinātu to, ka Tiesnešu ētikas kodekss tiek aktualizēts un regulāri tiek sniegti ieteikumi par tajā noteikto normu interpretēšanu− izpildi.
17. Tieslietu ministrijai līdz 2014.gada 10.jūnijam iesniegt informāciju Korupcijas novēršanas un apkarošanas birojam par Informatīvajā ziņojumā minēto rekomendāciju izpildi.
18. Lūgt Ģenerālprokuratūru, Tieslietu padomi, Tiesnešu ētikas komisiju un Saeimu līdz 2014.gada 10.jūnijam iesniegt informāciju Korupcijas novēršanas un apkarošanas birojam par Informatīvajā ziņojumā minēto rekomendāciju izpildi.

|  |  |  |
| --- | --- | --- |
| Ministru presidents |  | V.Dombrovskis |

Iesniedzējs: Ministru prezidents V.Dombrovskis

Vizē:

Korupcijas novēršanas un apkarošanas

biroja priekšnieks J.Streļčenoks

2013.10.23.2013.10.11.

548

Korupcijas novēršanas un apkarošanas biroja

galvenā speciāliste

I.Terinka, 67356165 - 268,

Inese.Terinka@knab.gov.lv